Source: http://epixeirein.gr/2011/05/30/oaed-neoi-epistimones/
Timestamp: 2017-03-26 13:04:58+00:00
Document Index: 23156380

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ ']

Πρόγραμμα ΟΑΕΔ - Νέοι Επιστήμονες έτους 2009
Λήγει την Τρίτη 7 Ιουνίου 2011 η προθεσμία υποβολής ηλεκτρονικών αιτήσεων για συμμετοχή στο Πρόγραμμα Νέων Ελευθέρων Επαγγελματιών – Νέων Επιστημόνων έτους 2009 (σύμφωνα με ανακοίνωση του ΟΑΕΔ) για τον Άξονα Προτεραιότητας 7 ο οποίος περιλαμβάνει οκτώ (8) Περιφέρειες Αμιγούς Στόχου Σύγκλισης:
Να έχουν κάνει έναρξη επιτηδεύματος (στην αρμόδια Δ.Ο.Υ.) υποχρεωτικά από την 2.1.2009 και μετά. Μπορούν να ενταχθούν στο πρόγραμμα και όσοι έχουν προβεί σε έναρξη επιτηδεύματος από την 01/01/2008 και μετά, δηλώνοντας ως έδρα το σπίτι τους, με την προϋπόθεση ότι από την 02/01/2009 και μετά, έχουν προβεί σε πρώτη μεταβολή έδρας σε ανεξάρτητο επαγγελματικό χώρο. Ως ημερομηνία έναρξης θα θεωρείται η πρώτη μεταβολή.
Να μην έχει παρέλθει χρονικό διάστημα μέχρι την ημερομηνία έναρξης δραστηριότητας τους, μεγαλύτερο των έξι (6) ετών από το χρόνο κτήσης του πτυχίου τους (για τις λοιπές κατηγορίες) ή της απόκτησης της ειδικότητας τους (για τους ιατρούς). Όταν στο χρονικό διάστημα των έξι (6) ετών περιλαμβάνεται χρόνος παρακολούθησης κύκλου μεταπτυχιακών σπουδών, ο χρόνος αυτός παρατείνει αντίστοιχα το όριο των έξι (6) ετών. Η ανωτέρω ρύθμιση δεν αφορά στους ιατρούς. Για τους πτυχιούχους αλλοδαπής το διάστημα των έξι (6) ετών υπολογίζεται από την αναγνώριση του πτυχίου τους από το ΔΟΑΤΑΠ. Για τα πτυχία που έχουν αποκτηθεί σε χώρα της Ευρωπαϊκής Ένωσης και δεν απαιτείται αναγνώριση από το ΔΟΑΤΑΠ το διάστημα των έξι(6) ετών, υπολογίζεται από την λήψη του πτυχίου.
Να έχουν ηλικία μέχρι 34 ετών, (έως την ημερομηνία έναρξης της δραστηριότητας τους) πλην των ιατρών και των γυναικών νέων επιστημόνων, μητέρων ενός τουλάχιστον ανήλικου τέκνου και ανεξαρτήτως ειδικότητας που μπορούν να έχουν ηλικία μέχρι 42 ετών. Για όσους έχουν αποκτήσει μεταπτυχιακό τίτλο σπουδών, μέχρι τη συμπλήρωση του ορίου ηλικίας των 34 ετών, το όριο αυτό παρατείνεται αντίστοιχα κατά το χρονικό διάστημα που αφορά στις μεταπτυχιακές σπουδές. Κατά τον υπολογισμό της ηλικίας του ΝΕΕ θα λαμβάνεται υπόψη η τριακοστή πρώτη Δεκεμβρίου του έτους γεννήσεως του. Οι μεταπτυχιακές σπουδές εξωτερικού λαμβάνονται υπόψη εφόσον υπάρχει αναγνώριση τους από το ΔΟΑΤΑΠ.
Να διαθέτουν αριθμό φορολογικού μητρώου (Α.Φ.Μ.) και να έχουν εκπληρώσει ή νόμιμα απαλλαχθεί από τις στρατιωτικές τους υποχρεώσεις (οι άνδρες υποψήφιοι).
Το πρώτο βήμα που πρέπει να κάνετε είναι να απευθυνθείτε στο γραφείο του ΟΑΕΔ της περιοχής σας και να υποβάλλεται το αίτημα σας.
Πριν την υποβολή της ηλεκτρονικής αίτησης, θα πρέπει να έχουν προηγηθεί:
Η συμπλήρωση της βεβαίωσης συμμετοχής στο πρόγραμμα (θα χορηγείται μετά την υποβολή της αίτησης από την αρμόδια Υπηρεσία Απασχόλησης του ΟΑΕΔ) και
Η έναρξη επιχειρηματικής δραστηριότητας στην αρμόδια ΔΟΥ (από 02/01/2009 και μετά).
Στην συνέχεια θα πρέπει να συμπληρώσετε την ηλεκτρονική αίτηση στο site του ΟΑΕΔ http://ait.oaed.gr/requestep.asp?id=13. Εκεί θα χρειαστεί να φτιάξετε και ένα απλό Επιχειρηματικό Σχέδιο που να εξηγεί τι ακριβώς θα κάνετε (είναι πολύ εύκολο και μπορείτε να το κάνετε μόνοι σας – εάν παρόλαυτά δεν ξέρετε τι να γράψετε επικοινωνήστε μαζί μας).
Στην συνέχεια περιμένετε να γίνει η αξιολόγηση, όπου ο ΟΑΕΔ θα σας ενημερώσει για την απόρριψη ή την ένταξη σας.
Εφόσον εγκριθείτε τα χρήματα που θα πάρετε συνολικά είναι 15.000 € τα οποία καταβάλλονται σε τρεις δόσεις.
Επειδή ο χρόνος είναι περιορισμένος, όσοι ενδιαφέρεστε πραγματικά, επικοινωνήστε άμεσα με τον ΟΑΕΔ της περιοχής σας.
Το επίσημο υλικό του Προγράμματος θα το βρείτε εδώ: http://www.oaed.gr/Pages/SN_858.pg
Για περισσότερες πληροφορίες επικοινωνήστε με την ΕΠΙΧΕΙΡΕΙΝ ΣΥΜΒΟΥΛΕΥΤΙΚΕΣ ΥΠΗΡΕΣΙΕΣ. Τηλ: 26650.21428, email: info@epixeirein.gr Tags:Ίδρυση Νέας ΕπιχείρησηςΝέοι ΕπιστήμονεςΟΑΕΔ
Προηγούμενο: Πρόγραμμα “Νέα –Καινοτομική Επιχειρηματικότητα” με 50% επιδότηση για νέες και καινοτομικές επιχειρήσεις Επόμενο: Blogging: Πώς βοηθάει στην επιχειρηματικότητα Συντάκτης
4 Σχόλια	Βασίλης Παππάς 05/06/2011 at 21:48 Επειδή το Πρόγραμμα λήγει την Τρίτη 7/6 προτείνω χωρίς να χάσεις χρόνο, να κάνεις ένα τηλεφώνημα στον ΟΑΕΔ της περιοχής σου. Δεν θέλω να δώσω μια πάντηση που μπορεί να μην είναι 100% σίγουρη. Εαν δεν μπορέσουν να σου απαντήσουν τότε κάνε την αίτηση σου έτσι και αλλιώς γιατί απλά δεν έχεις να χάσεις τίποτα. Θεωρώ όμως ότι έχεις δικαίωμα αίτησης. Η αίτηση είναι εξαιρετικά απλή. Την κάνεις ηλεκτρονικά στο site του ΟΑΕΔ.
φωτεινή 04/06/2011 at 21:59 ευχαριστώ για την απάντηση,
να γίνω και πιο συγκεκριμένη, πτυχίο πληροφορικής από πανεπιστήμιο Πειραιά και μεταπτυχιακό από τμήμα μηχανικών πληροφοριακών και επικοινωνιακών συστημάτων από πανεπιστημίου αιγαίου θεωρούμαι μηχανικός πληροφορικής και μπορώ να ενταχθώ στο πρόγραμμα?
Βασίλης Παππάς 04/06/2011 at 11:09 Εφόσον κάποιος είναι από ΑΕΙ μπορεί να μπει στο πρόγραμμα!
φωτεινή 03/06/2011 at 22:37 Καλησπέρα,
που θα μπορούσα να βρω ποιες σχολές περιλαμβάνει ο όρος ΄μηχανικός΄, δηλαδή ποιών σχολών οι απόφοιτοι θεωρούνται μηχανικοί ?